OpenLLM-France/wikimedia huggingface dataset:
# Sultanat de Rafai

El sultanat de Rafai és el nom convencional que es dona als dominis del comerciant d'esclaus zande Rafai.Inicialment fou el regne del Chinko.
Vers el 1800 existia a la conca del riu Chinko un regne de l'ètnia bandia (a vegades banda) fundat per Kassanga, un possible senyor de la guerra que va conquistar la zona; el va succeir Tossi (vers 1810). Els bandia i els zande poblaven aquest regne. Cap a mitjan segle apareix com a cap Sangou i després Bayangi (o Baingui) que era el reietó vers 1875. Bayangi va fer aliança amb el mercader sudanès Az-Zubayr Rahma Mansur al que va confiar el seu fill Rafai. Capturat Zubayr pels egipcis el seu fill Sulayman es va revoltar; Rafai el va acabar traint i es va posar al servei de Romulo Gessi, un militar italià al servei d'Egipte, enviat a la zona pel governador del Sudan, el famós Gordon Paixà. Gessi el va nomenar vers 1880 al front del regne del seu pare, no s'especifica si en una successió regular o imposant-lo.
Rafai va abandonar la zona entre els rius Chinko i Moi a causa de la penetració dels mahdistes del Sudan i es va dirigir al sud, i vers el 1888 va fundar un campament que va portar el seu nom prop de la riba del Ubangui, al costat del campament d'un altre mercader d'esclaus i cap zande, Jabir; a causa de la guerra entre ambdós, Rafai es va desplaçar des del sud del riu Mbmou a la riba nord d'aquest riu i va establir el seu campament en el que va acabar esdevenint la ciutat de Rafai. Rafai va comerciar sobretot amb els agents de l'Estat Lliure del Congo i després del francesos. El 15 de juny de 1900 va morir enverinat. El va succeir Hetman que el 31 de març de 1909 va haver de signar un tractat amb el governador frances Merwat, acceptant el protectorat francès. A la mort de Hetman el 1939 els francesos van aturar la successió. Fou nomenat alcalde Auguste Fatrane, nascut a la ciutat el 1907, i que fou membre de l'Assemblea Nacional del 1964 al 1966.

## Referències

* Regnes africans per Richard A Bradshaw i Juan Fandos-Rius
# Panorama pris d'un train en marche

Panorama pris d'un train en marche és una pel·lícula muda francesa en blanc i negre de Georges Méliès estrenada el 1898. És un curtmetratge d'un minut aproximadament i té el número de catàleg 151.

## Sinopsi

La pel·lícula està ambientada en la realitat i mostra el moviment de la càmera que es col·loca en un tren en moviment, des del sostre d'un vagó, a la Gare de Bel-Air-Ceinture. La pel·lícula s'havia d'inspirar en les pel·lícules contemporànies dels germans Lumière, on es pot veure una escena en moviment captada pels trens que surten.

## Referències

* ↑ Malthête, Jacques; Mannoni, Laurent. L'oeuvre de Georges Méliès. París: Éditions de La Martinière, 2008, p. 338. ISBN 9782732437323.

## Enllaços externs

* Panorama pris d'un train en marche a csfd.cz
# Motey-Besuche

Motey-Besuche és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 110 habitants.

## Demografia
### Població

El 2007 la població de fet de Motey-Besuche era de 110 persones. Hi havia 47 famílies, de les quals 16 eren unipersonals (12 homes vivint sols i 4 dones vivint soles), 12 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 47 eren l'habitatge principal de la família, 9 eren segones residències i 2 estaven desocupats. 47 eren cases i 12 eren apartaments. Dels 47 habitatges principals, 31 estaven ocupats pels seus propietaris, 15 estaven llogats i ocupats pels llogaters i 1 estava cedit a títol gratuït; 2 tenien dues cambres, 7 en tenien tres, 9 en tenien quatre i 29 en tenien cinc o més. 47 habitatges disposaven pel capbaix d'una plaça de pàrquing. A 23 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Motey-Besuche el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 8 | 80 a 84 | 4 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 12 | 35 a 39 | 0 |
| 8 | 30 a 34 | 16 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 64 persones, 56 eren actives i 8 eren inactives. De les 56 persones actives 52 estaven ocupades (30 homes i 22 dones) i 4 estaven aturades (1 home i 3 dones). De les 8 persones inactives 2 estaven jubilades, 5 estaven estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de transport i 1 d'una empresa immobiliària.
L'any 2000 a Motey-Besuche hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Motey-Besuche a l'INSEE.
* Évolution et structure de la population Fitxa amb el detall de dades de Motey-Besuche a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Reliquiari de Sant Rossore

El reliquiari de Sant Rossore és una obra de Donatello realitzada en bronze daurat, que data a la ratlla de 1424-1427 i conservat al Museu nacional de San Matteo a Pisa.

## Història

L'any 1422 els monjos de l'Església d'Ognissanti (Florència) estaven en possessió de la relíquia del crani de Sant Lussorio (popularment anomenat de Sant Rossore), un soldat romà que es va convertir al cristianisme i va ser decapitat a Sardenya a l'època de Dioclecià. Per honrar aquesta preciosa relíquia va ser encarregat un reliquiari en forma de bust, a Donatello. La fosa va ser realitzada per Jacopo de Stroza i la va fer amb cinc parts assemblant-les en fred. El bust – reliquiari va arribar l'any 1591 a Pisa.

## Descripció

El treball marca una forta ruptura amb la tradició medieval anterior de la producció de reliquiaris. El rostre del sant es troba treballat amb una expressió distant que recorda la tradició de devoció, sent elaborat el tors en una tipologia realista «a la romana», és a dir, com les antigues estàtues. Alguns detalls s'aprecien amb precisió com als antics retrats, la definició de la barba amb incisions curtes, com a la retrat romà del segle iii. El rostre ha adoptat unes formes expressives, que fa pensar en un retrat o també en un autoretrat.
També en aquesta obra, Donatello va utilitzar correccions relacionades amb el punt de vista: el Sant mira cap avall perquè la seva ubicació originària estava en una part alta, on no podia ser robat.

## Bibliografia

* Wirtz, Rolf C.. Donatello 1386-1466. Colonia, Könemann, 1998. ISBN 3-8290-0244-0.
# Tour dels Fiords 2017

El Tour dels Fiords 2017, 10a edició del Tour dels Fiords, es disputà entre el 24 i 28 de maig de 2017 sobre un recorregut de 873,2 km repartits entre cinc etapes, amb inici a Balestrand i final a Stavanger. La cursa formava part del calendari de l'UCI Europa Tour 2017, amb una categoria 2.1.
El vencedor final fou el noruec Edvald Boasson Hagen (Dimension Data), que també guanyà tres etapes i la classificació per punts. Completaren el podi el belga Dries Van Gestel (Sport Vlaanderen-Baloise) i el neerlandès Timo Roosen (Lotto NL-Jumbo). Van Gestel també guanyà la classificació dels joves, Wilmar Paredes (Manzana Postobón Team) guanyà la classificació de la muntanya i el Roompot-Nederlandse Loterij la classificació per equips.

## Equips

Vint equips van prendre part en aquesta edició.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 24 de maig | Balestrand – Førde | etapa accidentada | 189,8 | Dries Van Gestel | Daniel Turek |
| 2a etapa | 25 de maig | Gulen – Norheimsund | etapa accidentada | 183,1 | Timo Roosen | Dries Van Gestel |
| 3a etapa | 26 de maig | Odda – Kopervik | etapa plana | 176,9 | Edvald Boasson Hagen | Dries Van Gestel |
| 4a etapa | 27 de maig | Stavanger – Sandnes | etapa accidentada | 160,4 | Edvald Boasson Hagen | Dries Van Gestel |
| 5a etapa | 28 de maig | Hinna – Stavanger | etapa accidentada | 163 | Edvald Boasson Hagen | Edvald Boasson Hagen |

## Classificació final

Font: ProCyclingStats :

## Referències

* ↑ «2017-Tour des Fjords (2.1)». procyclingstats.com. [Consulta: 29 maig 2017].

## Enllaços externs

* Web oficial (noruec)
# Antoni Puig i Lucà

Antoni Puig i Lucà (Barcelona, 1779 - Barcelona, 15 d'abril de 1848) fou un militar de carrera, articulista i poeta natural de Barcelona.
Fill de Francesc Puig i Travesset i Antònia Lucà i Timermans nascuda a Rialp. La seva mare es va casar en segones núpcies amb el tinent general Andrés Pérez de Herrasti defensor de la plaça de Ciudad Rodrigo en la guerra del Francès, i passada aquesta governador de Barcelona. Puig fou tinent coronel dels reals exèrcits reformant la presó de Barcelona que va convertir en una casa d'educació en què molts aprenien a llegir, escriure i comptar. Compongué durant el seu confinament a Mallorca en 1823 el poema «La Baleárica» a imitació del de l'Araucana d'Ercilla que restà manuscrit. Són molts els articles sobre economia política tant en prosa com en vers que va publicar en els diaris de Barcelona, des 1814-1823 signant amb el pseudònim Espolín i moltes vegades amb la inicial del seu cognom, i algunes amb el seu nom i cognom sencer. D'aquests esmenta Torres i Amat diversos publicats entre els anys 1814 i 1823:
* La «fábula del perro y del gato» (faula del gos i del gat), del diari de 18 de juliol de 1814.
* «La Mariposa» (21 de juliol de 1816)
* Publicà diversos articles sobre la policia urbana de Barcelona, com el del diari de 13 de setembre de 1816 en què es va signar «el padrino de la fuente fea» (el padrí de la font lletja), i els que van seguir en els dies immediats. En un altre se signa el «run run ró».
* «Oda al restablecimiento de Animia se firma Antino» (13 de febrer de 1817).
* Un «himne marcial» (agost de 1814)
* «Mejoras de Barcelona» d'1 de gener de 1817
* «Canales del Ebro» del 25 d'octubre de 1819
* «Aceras altas» (voreres altes) de 4 de gener de 1820
* «Agua del Hospital» de 25 de setembre del mateix any.
* «Jornaleros indigentes» del de 17 d'agost de 1821.
* «Contra mis acusadores» del 25 d'agost de 1822 fomentant de la prosperitat pública.
Al Museu d'Història de Barcelona es conserva un retrat d'Antoni Puig

## Bibliografia

* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 504 [Consulta: 18 octubre 2013].
* Antonio BUXERES: Elogio del difunto coronel Don Antonio Puig y Luca. Barcelona, 1849
* Julio de RAMON LACA: Antonio Puig y Luca. Un eximio patricio español inedito. Madrid: Universidad Complutense, 1973;

## Referències

* ↑ Arxiu Municipal Contemporani de Barcelona. Defuncions.1848.Llibre 2. Registre núm.376

## Enllaços externs

* «Antoni Puig i Lucà». Gran Enciclopèdia Catalana. Barcelona: Grup Enciclopèdia Catalana.
# Processat Roll-to-roll

En el camp dels dispositius electrònics, el processat roll-to-roll, també conegut com a processament web, processament de bobina a bobina o R2R, és el procés de creació de dispositius electrònics en un rotllo de plàstic flexible, metall paper d'alumini o vidre flexible. En altres camps anteriors a aquest ús, es pot referir a qualsevol procés d'aplicació de recobriment, impressió o realització d'altres processos començant amb un rotlle d'un material flexible i tornant a bobinar després del procés per crear un rotlle de sortida. Aquests processos, i d'altres com ara la xapa, es poden agrupar sota el terme general conversió. Quan els rotlles de material han estat recoberts, laminats o impresos, es poden tallar posteriorment a la seva mida acabada en una talladora rebobinadora.
Els grans circuits fets amb transistors de pel·lícula prima i altres dispositius es poden modelar sobre aquests grans substrats, que poden tenir fins a uns quants metres d'ample i 50 km de llarg. Alguns dels dispositius es poden modelar directament, de la mateixa manera que una impressora d'injecció de tinta diposita tinta. Tanmateix, per a la majoria de semiconductors, els dispositius s'han de modelar mitjançant tècniques de fotolitografia.
El processament roll-to-roll de dispositius electrònics de gran superfície redueix el cost de fabricació. El més notable serien les cèl·lules solars, que encara són prohibitivament cares per a la majoria dels mercats a causa de l'elevat cost per unitat d'àrea de la fabricació tradicional de silici a granel (mono o policristalí). Podrien sorgir altres aplicacions que aprofitin la naturalesa flexible dels substrats, com ara l'electrònica incrustada a la roba, les pantalles flexibles de gran superfície i les pantalles portàtils enrotllables.

## Referències

* ↑ «Digital roll-to-roll web processing revolutionizes printed electronic production» (en anglès). Control Engineering. https://www.controleng.com,+12-03-2013. Arxivat de l'original el de febrer 2, 2018. [Consulta: 1r febrer 2018].
* ↑ Goswami, Debkalpa; Munera, Juan C.; Pal, Aniket; Sadri, Behnam; Scarpetti, Caio Lui P. G. (en anglès) Nano Letters, 18, 6, 18-05-2018, pàg. 3616–3622. Bibcode: 2018NanoL..18.3616G. DOI: 10.1021/acs.nanolett.8b00714. ISSN: 1530-6984. PMID: 29775318.
* ↑ Tamagaki, Hiroshi; Ikari, Yoshimitu; Ohba, Naoki Surface and Coatings Technology, 241, 2014, pàg. 138–141. DOI: 10.1016/j.surfcoat.2013.10.056.
* ↑ «Fabrication on Web by Roll-to-Roll Processing». A: Wong, William S.. Flexible Electronics: Materials and Applications (en anglès). New York, NY: Springer, 2009, p. 19. ISBN 978-0387743639.
* ↑ Goswami, Debkalpa; Munera, Juan C.; Pal, Aniket; Sadri, Behnam; Scarpetti, Caio Lui P. G. (en anglès) Nano Letters, 18, 6, 18-05-2018, pàg. 3616–3622. Bibcode: 2018NanoL..18.3616G. DOI: 10.1021/acs.nanolett.8b00714. ISSN: 1530-6984. PMID: 29775318.
# Rafael Ramos Lozano

Rafael Ramos Lozano, més conegut com a Rafita, és un futbolista professional mallorquí, nascut el 18 de setembre de 1982. Ocupa la posició de defensa.
Començà a destacar al modest Ferriolense, de la Tercera balear. D'allà passà al filial del RCD Mallorca. Amb l'equip de Son Moix arribà a debutar a Primera Divisió, jugant un partit de la temporada 2005/06 el 28 d'agost de 2005, contra el Deportivo de la Corunya. L'any següent fou cedit al Ciudad de Murcia, de la categoria d'argent.
L'estiu del 2007 fitxà pel CE Castelló, també a la Segona Divisió, tot jugant 60 partits en dos anys.
La temporada 2010/11 fou traspassat al Recreativo de Huelva on hi tenia contracte fins a 2013, tot i que no el va complir en ser traspassat a la UD Almería l'any següent.

## Referències

* ↑ RFEF. «Debut en Primera División», 28 d'agost de 2005. (castellà)
* ↑ www.adn.es. «Rafita será jugador del Castellón», 13 de juliol de 2007. (castellà)

## Enllaços externs

* Fitxa de Rafael Ramos Lozano a bdfutbol.com
# Ramon Casal i Albareda

Ramon Casal i Albareda (Barcelona, 4 d'abril de 1952) és un atleta, corredor de curses de muntanya i especialista en curses d'orientació català.
Ha estat membre del Club Orientació Catalunya, i fou el principal impulsor i fundador del 'Club Esportiu Senglar Orientació Sant Cugat'. Fou promotor de les curses d'orientació des del 1990, i guanyà la primera Copa Catalana (1990) i formà part de la primera selecció nacional, que dirigí durant els anys 2000-2003. Des del 2016, la Cursa d'Orientació per la Marató de Sant Cugat del Vallès compta amb un 'Trofeu Ramon Casal i Albareda'.

## Referències

* ↑ «Ramon Casal Albareda». L'Enciclopèdia.cat. Grup Enciclopèdia Catalana [Consulta: 4 maig 2022].
* ↑ «Club Esportiu Senglar Orientació Sant Cugat». L'Enciclopèdia.cat. Grup Enciclopèdia Catalana [Consulta: 4 maig 2022].
* ↑ Montaner, Josep Maria «Cursa d'Orientació per la Marató de Sant Cugat del Vallès». Nació Muntanya, 11-12-2016 [Consulta: 4 maig 2022].
* ↑ Pujol, Xevi «La Cursa d'Orientació de Sant Cugat compleix 10 anys col·laborant amb La Marató». Nació Muntanya, 14-12-2016. Arxivat de l'original el 4 de maig 2022 [Consulta: 4 maig 2022].
# Municipi de Cesvaine

El municipi de Cesvaine (en letó: Cesvaines novads) és un dels 110 municipis de la República de Letònia, que es troba localitzat al centre-est del país bàltic, i que té com a capital la localitat de Cesvaine. El municipi va ser creat l'any 2009 després d'una reorganització territorial.

## Ciutats i zones rurals

* Cesvaine (ciutat amb zona rural)

## Població i territori

La seva població està composta per un total de 3172 persones (2009). La superfície del municipi té uns 190,5 kilòmetres quadrats, i la densitat poblacional és de 16,65 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 7 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].
# Municipi de Brocēni

El municipi de Brocēni (en letó: Brocēnu novads ) és un dels 110 municipis de Letònia, que es troba localitzat a l'est del país bàltic, i que té com a capital la localitat de Brocēni. El municipi va ser creat l'any 2001 després d'una reorganització territorial.

## Ciutats i zones rurals

* Blīdenes pagasts (zona rural)
* Brocēni (ciutat amb zona rural)
* Gaiķu pagasts (zona rural)
* Remtes pagasts (zona rural)

## Població i territori

La seva població està composta per un total de 7.215 persones (2009). La superfície del municipi té uns 498,5 kilòmetres quadrats, i la densitat poblacional és de 14,47 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 7 gener 2015].
* ↑ «Administratīvi teritoriālais iedalījums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].

## Vegeu també

* Organització territorial de Letònia
# Rik Van Linden

Rik Van Linden (Wilrijk, 28 de juliol de 1949) és un ciclista belga, ja retirat, que fou professional entre 1971 i 1982. Els seus majors èxits esportius els aconseguí a les grans voltes, en guanyar nou etapes al Giro d'Itàlia, quatre al Tour de França i dues a la Volta a Espanya. També guanyà dues edicions de la París-Tours.

## Palmarès

* 1971
** 1r a la París-Tours
** Vencedor d'una etapa a la Volta a Bèlgica amateur
* 1972
** Vencedor d'una etapa al Tour de França
** Vencedor d'una etapa a la Tirrena-Adriàtica
* 1973
** 1r a la París-Tours
** Vencedor de 2 etapes al Giro d'Itàlia
** Vencedor de 3 etapes a la París-Niça
** Vencedor de 3 etapes al Giro de Sardenya
** Vencedor de 4 etapes a la Volta a Andalusia
* 1974
** 1r al Giro de Sardenya
** Vencedor de 2 etapes a la Volta a Espanya
** Vencedor d'una etapa a la París-Niça
* 1975
** 1r a la Milà-Vignola
** Vencedor de 3 etapes al Tour de França i 1r de la classificació per punts
** Vencedor d'una etapa al Giro d'Itàlia
** Vencedor d'una etapa a la Setmana Catalana
* 1976
** 1r a la Milà-Vignola
** 1r al Giro de Campania
** Vencedor de 2 etapes al Giro d'Itàlia
** Vencedor d'una etapa a la Tirrena-Adriàtica
* 1977
** 1r a la Milà-Torí
** Vencedor d'una etapa al Giro d'Itàlia
** Vencedor d'una etapa a la Tirrena-Adriàtica
** Vencedor d'una etapa al Giro de Sardenya
** 1r als Sis dies de Milà (amb Felice Gimondi)
* 1978
** 1r a la Milà-Vignola
** Vencedor de 3 etapes al Giro d'Itàlia
** Vencedor d'una etapa a la Tirrena-Adriàtica
* 1980
** Vencedor d'una etapa a la París-Niça

### Resultats al Tour de França

* 1972. 80è de la classificació general. Vencedor d'una etapa
* 1975. 79è de la classificació general. Vencedor de 3 etapes. 1r de la classificació per punts
* 1977. Abandona (17a etapa)
* 1979. Abandona (1a etapa)
* 1982. Abandona (1a etapa)

### Resultats al Giro d'Itàlia

* 1973. 107è de la classificació general. Vencedor de 2 etapes
* 1975. 69è de la classificació general. Vencedor d'una etapa
* 1976. Abandona (18a etapa). Vencedor de 2 etapes
* 1977. Abandona (9a etapa). Vencedor d'una etapa
* 1978. Abandona (11a etapa). Vencedor de 3 etapes
* 1979. Abandona (16a etapa)

### Resultats a la Volta a Espanya

* 1972. Abandona (4a etapa)
* 1974. Abandona. Vencedor de 2 etapes

## Referències

* ↑ «VAN LINDEN Henri "Rik" (Henri-Camille)». [Consulta: 9 desembre 2023].
* ↑ «Palmarès de Camille "Rik" Van Linden (Bel)». [Consulta: 9 desembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Rik VAN LINDEN» (en italià). [Consulta: 9 desembre 2023].

## Enllaços externs

* Palmarès de Rik van Linden a memoire-du-cyclisme.eu
* Fitxa de Rik van Linden a sitiodeciclismo.net
* Rik Van Linden a ProCyclingStats
# Sultanat de Marehan

El sultanat de Marehan fou un estat que va existir al nord-est de Somàlia als segles xvii i XVIII.
Els marehan van participar al costat de l'imam Ahmad ben Ibrahim al-Ghazi en les campanyes contra Etiòpia al segle XVI; el comandant de les forces somalis i lloctinent de l'imam era el marehan garad Ahmed bin Hirabu; amb el suport dels marehans l'imam va poder avançar a l'oest cap a Jijiga i després van tenir un paper important en la lluita contra els muntanyesos cristians etíops, destacant a les batalles els arquers somalis que eren marehans i gerris, mercès als quals l'imam va poder derrotar el superior exèrcit etíop de 200000 homes d'infanteria i 20000 cavallers.
Al segle xvii els marehan formaven el seu propi sultanat que s'estenia de Bender Ziyade al golf d'Aden, fins a Ras el-Khail a la costa de l'oceà Índic, és a dir gran part del nord de Somàlia. L'emergència de nous poders van fer declinar al sultanat i al segle xviii van emigrar del seu centre, el Nugaal, cap a Jubaland poc abans del 1850.

## Referències

* ↑ Richard Pankhurst, An Introduction to the Economic History of Ethiopia, from Early Times to 1800
* ↑ Encyclopedia of Religion and Ethics, Part 12, per James Hastings, ISBN 0766136876
# Paleòleg (desambiguació)

Paleòleg (desambiguació) és el nom dels següents personatges:
* Dinastia dels Paleòlegs il·lustre família romana d'Orient que apareix al segle xi i encara existia al segle XVII
* Miquel VIII Paleòleg, emperador romà d'Orient 1259-1282
* Miquel VIII Paleòleg, emperador 1261-1282
* Andrònic II Paleòleg, emperador 1282-1328
* Miquel IX Paleòleg, emperador 1295-1320
* Andrònic III Paleòleg, emperador 1328-1341
* Joan V Paleòleg, emperador 1341-1391
* Andrònic IV Paleòleg, emperador 1376-1379
* Joan VII Paleòleg, emperador 1390-1390
* Manuel II Paleòleg, emperador 1391-1425
* Joan VIII Paleòleg, emperador 1425-1448
* Constantí XI Paleòleg, emperador 1448-1453
* Nicèfor Paleòleg (1081), governador romà d'Orient
* Jordi Paleòleg (militar), militar romà d'Orient
* Miquel Paleòleg, sebast romà d'Orient
* Jordi Paleòleg (sebast), sebast romà d'Orient
* Nicèfor Paleòleg (governador), governador romà d'Orient
* Andrònic Paleòleg (gendre de Teodor I), gendre de Teodor I Làscaris
* Aleix Paleòleg, gendre d'Aleix III Àngel
* Andrònic Paleòleg (gran domèstic), gran domèstic de Teodor I Làscaris